 Generate an article for the following headline: Tafa Oloyede: Tìlù-tìfọn ni ẹbí àti àwọn gbajúmọ òṣèré fi si òkú John Adewuni : Ọjọ kan làá joyin, ọjọ kan làá jàdò, ọjọ kan la ó sún tá ò ní jí mọ, tí iná yóò dilẹ lẹyìn asunsunjẹ. Òkú onípósí a máa lo ogún ọdún, òkú onípàkìtì a lo ọgbọn oṣù, òkú ọlọmọ àsinǹsintán. Gbajúgbajà òṣèré tíátà, John Adewumi tí ọpọlọpọ ènìyàn mọ sí Tafa Oloyede ti wọ káà ilẹ sùn. Ní ọjọ Ẹtì, ọjọ kọkànlá, ọdún 2022 ní ìsìnkú olóògbè náà wáyé ní ìlú abínibí rẹ, ìlú Ede, ìpínlẹ Osun. Níbi orin ìyìn ìdágbére tó wáyé ní ilé ìjọsìn ìjọ Onítẹbọmi, Iseki Akala, Ẹni ọwọ Gbenga Olorode rán àwọn ènìyàn létí pé awáyé mákùú kan ò sí, gbogbo ẹni tó ń ṣẹmí ni yóò tọ ikú wò. Ẹni ọwọ Olorode ní olóògbé John Adewumi ti gbé ìgbé ayé tó sì ti lọ sinmi láyà Olùgbàlà báyìí níbi tí yóò ti jábọ ohun tó gbé ilé ayé ṣe. Pásítọ náà rán àwọn ènìyàn létí pé wọn ní àǹfàní láti tún ìgbésẹ wọn ṣe, kí wọn sì máa rin ọnà tó tọ lójúnà à ti rí ìjọba ọrun. Bákan náà ló rọ àwọn ọdọ láti nífẹẹ ohun ayé mọ ní wọn, kí wọn má ba ṣi ayé gbé, àti pé ohun tí yóò tán ni gbogbo rẹ. Bẹẹ náà lo pàrọwà sí àwọn ẹbí olóògbé láti wà ní ìṣọkan, kí wọn sì mójútó gbogbo dúkìá tí olóògbé fi sáyé lọ dáradára. Lẹyìn ò rẹyìn ní òkú John Adewumi wọ káà ilẹ sùn ní itẹ òkú ìjọ Onítẹbọmi ní nǹkan bí ago mẹta kọjá ìṣẹjú márùndínlọgbọn ọsán níbi tí ẹbí, ará àti àwọn ọrẹ ti kọrin arò lẹyìn rẹ. Kò sí bó ti wù ká gbajúmọ tó nílè ayé tàbí kí a là kàkà tó, ọjọ ọjọ kan la ó ṣe dúnìyàn lódìgbà. Gbajúgbajà òṣèré tíátà, John Adewumi tí ọpọlọpọ ènìyàn mọ sí Tafa Oloyede ti dágbére fáyé. Lọjọ Ìṣẹgun ni Tafa Oloyede mí mímí ìkẹyìn ní ilé rẹ tó wà ní Arowomole, Osogbo, ìpínlẹ Osun, lẹyìn àìsàn ráńpẹ. Oloyede, tó di gbajúgbajà òṣèré lẹyìn tó kópa nínú eré Akanji Oniposi, fi ìyàwó àti àwọn ọmọ sáyé lọ. Awaye ku ko si, ko si ẹni ti ko ni ku, ko si ẹni ti oko baba rẹ ko ni di igboro. Eto isinku agba osere tiata ni ede Yoruba, John Adewuni Adewoye, ti ọpọ eeyan mọ si Tafa Oloyede ti bẹrẹ loni. Eto isinku naa ni awọn mọlẹbi ti kede saaju pe yoo bẹrẹ lonii ọjọbọ ọjọ Kẹwaa osu keji ọdun 2022, ti yoo si wa sopin lọla ọjọ Ẹti. Atẹjade kan ti ẹgbẹ awọn osere tiata, ẹka ti TAMPAN ni ipinlẹ Osun fisita, ti wa kede bi eto isinku naa yoo ti maa waye. Se bi ọdẹ ba ku, ọdẹ lo maa n se oro lẹyin ọdẹ, wọn ni bi ina ku, yoo fi eru boju, bi ọgẹdẹ ku, yoo fi ọmọ rọpọ ara rẹ. Awọn osere tiata ti wọn jẹ akẹẹgbẹ oloogbe Tafa Oloyede ni yoo kọkọ side ilana eto isinku rẹ pẹlu eto imọyi awọn osere tiata. Eto imọyi naa ni wọn n pe ni Artistes Day, deede aago mejila ọsan si lo ti gbera sọ. Agboole oloogbe Iseki Oloro to wa ni nilu Ede, tii se ilu Abinibi Tafa Oloyede ni eto naa ti n waye. Ọla ọjọ Ẹti ni eto isinku Tafa Oloyede yoo maa waye. Ile ijọsin onitẹbọmi ti Iseki Oloro to wa nilu Ede si ni isin idagbere fun oloogbe naa yoo ti waye. Aago mẹsan owurọ ni eto isin idagbere naa yoo bẹrẹ. Lẹyin naa ni wọn yoo gbe oloogbe lọ si itẹ ijọ naa. Bi eto isisnku naa ba si se n waye, ni BBC Yoruba yoo maa mu wa fun yin. John Adewuni Adewoye, ni ọpọ eeyan mọ si Tafa Oloyede lori ere tiata. O jẹ gbajumọ osere tiata lori mohunmaworan, sinima agbelewo ati fiimu ni ede Yoruba, Ẹgbẹ osere Oyin Adejobi lo wa, to ti di ilumọọka osere tiata nilu Osogbo. Ọmọ bibi ilu Ede ni Tafa Oloyede, to si ti kopa ninu ọpọ sinima, ere itage ati fiimu. Ó ti kópa nínú ọpọlọpọ eré bíi Jayesinmi, Ayanmo, Ekuro Oloja, Orogun, Akanji Oniposi àti bẹẹ bẹẹ lọ. Agba ọjẹ osere tiata ni, amọ to jade laye ni ẹni ọdun mọkandinlaadọta ni ọjọ Kinni osu Keji ọdun 2022. 